Жыбарт

**Жыбарт** (*Жыбэрт*, *Жыбірт*, *Шыбарт*), **Зыбарт** (*Зыбэрт*, *Зібарт*) — мужчынскае імя і вытворнае ад яго прозьвішча.

## Паходжаньне

Зігберт або Зіберт, пазьней Зыбэрт або Зыбарт (Sigbert, Sibert, Sybert, Siebart, Zybarth) — імя германскага паходжаньня. Іменная аснова сіг- (зыг-, зег-) (імёны ліцьвінаў Зігібут, Зыгел, Жыгімонт; германскія імёны Sigibot, Sigel, Sigimunt) паходзіць ад гоцкага і бургундзкага sigus 'перамога', а аснова -берт- (-бэрт-, -барт-) (імёны ліцьвінаў Кібарт, Любарт, Эйбарт; германскія імёны Kibart, Lubert, Eibert) — ад германскага berhta 'яркі'.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Zybart (Zybert).

У 1646 годзе ў Каралявецкім унівэрсытэце навучаўся *Daniel Sibert, Elbingensia Borussus*. У Прусіі бытавала прозьвішча Siebert, у ваколіцах Мэмэлю адзначалася прозьвішча Sibart.

Варыянты імя ў гістарычных крыніцах: *Жиборту земля [[Манівід|Монивидова]]* (1440—1492 гады); *coram Zyborth Chothko* (1455 год, 1490 году); *coram 5 testibus, coram Petro Chothko Zyborthovycz* (1473 год); *Ego quidem nobilis Petrus Chothko Zyborth*, *coram Chothkone Zyborth* (1483 і 1486 гады); *coram Chothko Zyborth* (1486 год); *Zyborthovyczy alias Zyborth*, *de hereditate nostra de Szyborth*, *coram Zyborth*, *Zyborthovyczy* (1502 год); *што купил в Мартина Жибортовича* (26 студзеня 1516 году); *боярина господарьского Ясвенского повета на имя [[Войдат (імя)|Войдата]] Жибиртовича* (14 студзеня 1517 году); *а Мартина Жыбортовича* (1 верасьня 1518 году); *nobilem Thomam de Zyborthy* (24 траўня 1522 году); *Мартинъ Жиборътовичъ кон. Станислав Жибортовичъ конь* (1528 год); *з Новгородского повету… Мартина Жибортовича* (1535 год); *боярыни повету Новгородского Лукашовая Жыбортовича* (8 студзеня 1541 году); *боярынъ новгородский Лукашъ Мартиновичъ Жыбортовича* (16 сакавіка 1541 году); *бояринъ Новгородского повету Лукаш Мартинович Жыбортовича… Я, Лукашъ Жыбортович* (4 траўня 1541 году); *боярина новъгородъского Лукаша Жыбортовича* (3 чэрвеня 1541 году); *Maczey Szibartowycz* (1554 год); *Źiborth Ivczewicz* (12 кастрычніка 1561 году); *Stepan Zibortowicz* (1563 год); *суседки его Станисълавовое Жыбортовое* (27 жніўня 1565 году); *Станиславовая Жибортовича вдова выслала служебника Болтромея зъ Жиборътовичъ*, *з ыменья Жибортовичъ… Лукаша Жиборта* (1567 год); *бояре… [[Леанард|Ленартъ]] Жиборътъ… бояре тутошъніе [[Зьдзецел|Здетельскіе]] путъные… Юръко Жиборътъ, [[Мардас|Мордасъ]] Жибортъ* (24 красавіка 1580 году); *siolo [[Лынтупы|Lyntupy]]… Andrzey Zybort… Tomko Zybort* (26 лютага 1619 году); *Mikolay Zybort* (1641 год); *Kazimierz Zybart* (1690 год); *Zybartowszczyzna* (1744 год); *[[Ушачы|Uszacz]]… RP. Sergius Zybort, Sacrist.* (1754 год); *domek stary Woyciecha Żybertta* (1 лютага 1765 году); *Jan Żybert* (10 траўня 1785 году); *Barbara Żybortt* (1789 год); *Zuzanna Zybert* (1805 год); *Zybertowicz* (1811 год); *Szymon Kazimierz Zybortt* (1818 год); *Marcin Zibortt* (1824 год).

## Носьбіты
* Жыбарт — літоўскі баярын, які атрымаў наданьне ад вялікага князя Казімера
* Марцін і Станіслаў Жыбартавічы — наваградзкія баяры, якія ўпамінаюцца ў попісе войска Вялікага Княства Літоўскага 1528 году
* Балтрамей Мікалаевіч Юшкевіч Жыбартовіч — расенскі зямянін, які ўпамінаецца ў 1592 годзе
* Ёст Друвэ (Друф) Жыбарт і яго сын Ота Ян (Ёган) Друвэ Жыбартовіч — упіцкія зямяне, якія ўпамінаюцца ў 1611 і 1614 гадох
* Мар’яна Зыбэртаўшчанка (Marianna Zybertowszczanka) — віленская мяшчанка, якая ўпамінаецца ў 1681 годзе
* Васіль Зібертавіч — зямянін засьценку Хелмаўскага маёнтку Цімкавічаў, які ўпамінаецца ў 1761 годзе
* Адэльберт Фэлікс Жыбяртовіч (*Адельберт Феликс Иоахимов Жибертович*) — шляхціч, арыштаваны ўладамі Расейскай імпэрыі ў 1863 годзе

Жыбарты, Ізмунты-Жыбарты, Жыбурты-Жыбуртовічы і Жыбурты-Шчасновічы — літоўскія шляхецкія роды.

Зыбарты (Zybort) гербу Нячуя — літоўскі шляхецкі род

Зыбартовічы (Zybortowicz) — літоўскі шляхецкі род з Наваградзкага ваяводзтва.

У актах Вялікага Княства Літоўскага ўпаміналіся фальваркі Жыбертавічы або Пенчын і Зібертаўшчызна ў Наваградзкім ваяводзтве, маёнтак Жыбертаўшчызна ў Слонімскім павеце, зямянскае сяло Жыбарты каля Зьдзецелу, фальварак Зібертаны ў Троцкім ваяводзтве.

На 1895—1905 гады існаваў маёнтак Жыбартоўшчына (Жыбэртавічы) ў Слонімскім павеце Гарадзенскай губэрні, на 1909 год — вёска Жыбартавічы ў Наваградзкім павеце Менскай губэрні.

На гістарычнай Слонімшчыне існуе вёска Жыбарты, на гістарычным Падляшшы — Зыбурты.

## Глядзіце таксама
* Зіга
* Бэрт

## Заўвагі

## Крыніцы

Катэгорыя:Мужчынскія імёны